CELEX: 62016FN0019
Language: da
Date: 2016-04-05 00:00:00
Title: Sag F-19/16: Sag anlagt den 5. april 2016 – ZZ mod EIB

4.7.2016   
            
            
               DA
            
            
               Den Europæiske Unions Tidende
            
            
               C 243/52
            
         Sag anlagt den 5. april 2016 – ZZ mod EIB
   (Sag F-19/16)
   (2016/C 243/57)
   Processprog: engelsk
   
      Parter
   
   
      Sagsøger: ZZ (ved advokaterne A. Senes og L. Payot)
   
      Sagsøgt: Den Europæiske Investeringsbank (EIB)
   
      Søgsmålets genstand og beskrivelse af tvisten
   
   EIB tilpligtes at betale erstatning, med tillæg af renter, til sagsøgeren for det angivelige tab af pensionsrettigheder, eller subsidiært, at genoprette de pensionsrettigheder, med tillæg af renter, som hun angiveligt har mistet i den nationale ordning, da disse pensionsrettigheder blev overført til sagsøgtes pensionsordning
   
      Sagsøgerens påstande
   
   
               —
            
            
               Den Europæiske Investeringsbank tilpligtes at erstatte det tab, som sagsøgeren har lidt i form af tab af pensionsrettigheder, opgjort til 55 641,17 EUR, med tillæg af påløbne renter til gældende sats, beregnet med tilbagevirkende kraft, som om den oprindelige overførsel omfattede det fulde beløb af hendes pensionsrettigheder i Istituto Nazionale della Previdenza Sociale, da den oprindelige anmodning om overførsel fandt sted.
            
         
               —
            
            
               Subsidiært tilpligtes EIB at iværksætte øjeblikkelig tilbageføring til ZZ i pensionsberettigede måneder af 55 641,17 EUR, med tillæg af renter til den gældende sats, beregnet med tilbagevirkende kraft, som om den oprindelige overførsel omfattede det fulde beløb af hendes pensionsrettigheder i Istituto Nazionale della Previdenza Sociale. I dette tilfælde foreslår sagsøgeren, at beregningen skal ske i henhold til artikel 71.1.1 i EIB’s Staff Pension Scheme Regulations (EIB’s bestemmelser vedrørende pensionsordningen for de ansatte).
            
         
               —
            
            
               EIB tilpligtes at træffe alle andre foranstaltninger, som Personaleretten finder rimelige.
            
         
               —
            
            
               EIB tilpligtes at betale sagens omkostninger, som er opgjort til 3 000 EUR.